**Nr. ................... /.........2022**

**APROB,**

**MINISTRUL SĂNĂTĂȚII**

**RAPORT**

**privind rezultatele acțiunilor de control pentru verificarea respectarii legislatiei in vigoare în domeniul materialelor destinate să vină în contact cu produsele alimentare**

În conformitate cu Planul naţional de acţiuni tematice de control în sănătate publică pe anul 2022, aprobat de ministrul Sănătății cu nr. CAZ 3597/09.11.2021, precum şi a responsabilităţilor Ministerului Sănătăţii în domeniul materialelor în contact cu alimentele, Inspecţia Sanitară de Stat din cadrul Ministerului Sănătăţii a dispus organizarea, în perioada **02.06.2022 – 15.06.2022 a acțiunii tematice de control privind verificarea respectarii legislatiei in vigoare în domeniul materialelor în contact cu alimentul**.

**Acţiunile de control au avut în vedere verificarea, în principal a respectării prevederilor:**

* REGULAMENTULUI (UE) nr. 10/2011 privind materialele şi obiectele din plastic destinate să vină în contact cu produsele alimentare.
* REGULAMENTULUI (CE) nr. 1935/ 2004 privind materialele şi obiectele destinate să vină în contact cu produsele alimentare şi de abrogare a Directivelor 80/590/CEE şi 89/109/CEE.
* Hotărârea Guvernului nr. 1197/2002 pentru aprobarea Normelor privind materialele şi obiectele care vin în contact cu alimentele.

**Acțiunile de control s-au desfășurat la**:

- producători,

- distribuitori,

- importatori,

- utilizatori/ambalatori,

- puncte de trecere a frontierei,

- retaileri.

**În cadrul acțiunii tematice au fost prelevate probe, conform adresei** **INSP nr. 15740/21.10.2021** privind evaluarea factorilor de risc din materialele care vin în contact cu alimentele, pentrumigrare globală, formaldehidă și metale (Pb, Cd, Cu, Cr).

În acţiunile de control au fost avute în vedere, în principal, următoarele:

- Etapele de fabricaţie pentru întreprinderile producătoare de materiale și obiecte care vin în contact cu produsele alimentare.

- Verificarea implementării HACCP în unităţile care utilizează materiale în contact cu alimentele /ambalează produse alimentare.

- Verificarea respectării legislaţiei în domeniul materialelor şi obiectelor care vin în contact cu alimentele privind utilajle, instalaţiile şi echipamentele care vin in contact cu alimentele, din unităţile producătoare de produse alimentare.

- Etichetarea materialelor în contact cu alimentele conform Regulamentul UE nr. 1935/2004 ,

- Declaraţia de conformitate a producătorului care să ateste că materialele în contact cu alimentele sunt conforme cu normele aplicabile acestora, conform prevederilor art. 16 din Regulamentul UE nr. 1935/2004 şi ale art. 15, cap. IV din Regulamentul UE nr. 10/2011.

- Documentaţia suport care să confirme declaraţia de conformitate. Documentaţia suport conţine condiţiile şi rezultatele testelor, ale calculelor, alte analize şi probe ale siguranţei sau argumente care să demonstreze respectarea cerinţelor normelor aplicabile acestora.

-Buletinele de încercări atât în unităţile producătoare cât şi la importatori.

- Implementarea BPF (buna practică de fabricaţie), conform Regulamentul (CE) nr. 2023/2006 privind buna practică de fabricație a materialelor și a obiectelor destinate să vină în contact cu produsele alimentare, spre exemplu: descrierea procesului tehnologic, diagrama procesului tehnologic, nominalizarea şi responsabilizarea personalului implicat în BPF, descrierea produsului finit.

**Urmare a acţiunii tematice au fost efectuate la nivel naţional un număr de 756 de controale, dintre care:**

- **116** **controale la producători de materiale în contact cu alimentele**: (Alba- 4, Arad- 4, Arges-5, Bacau-5, Bihor-3, Bistrita Nasaud-9, Botosani-4, Brasov-7, Braila-4,Buzau-3, Caras Severin-1, Cluj-2, Covasna-4 Dambovita-7, Dolj-3, Galati-1, Harghita-4, Hunedoara-6, Iasi-7, Ilfov-3, Maramures-1,Mehedinti-1, Prahova-3, Satu Mare-1, Sibiu-6, Suceava-3, Timis-2,Tulcea-1,Vaslui-1,Valcea-2,Vrancea-1, Bucuresti-8).

În județele: Constanța, Călărasi, Giurgiu, Gorj, Ialomița, Mureș, Neamț, Olt, Sălaj și Teleorman nu au fost efectuate controale la producători de materiale în contact cu alimentele; din machetele de raportare reiese faptul că, în unele județe nu sunt catagrafiate unități producătoare de materiale în contact cu alimentele (Călărași, Giurgiu, Gorj, Ialomița, Olt, Teleorman).

- **28** **controale la importatori;**

- **89** **controale la distribuitori**;

- **314** **controale la utilizatori/ambalatori;**

- **208** **controale la retaileri**

- **1** **control la punctele de trecere a frontierei** (DSP Arad).

**Au fost** **aplicate 79 sancţiuni contravenţionale, dintre care:**

**- 51 de avertismente,** după cum urmează: Alba-3, Arad-1, Bihor-7, Bistrița Năsăud-2, Brașov-4, Buzău-1, Dolj-1, Gorj-1, Harghita-1, Hunedoara-1, Ialomita-1, Iași-4, Ilfov-10, Prahova-1, Sibiu-4, Vaslui-8, Vălcea-1.

**- 28 de amenzi**,după cum urmează: Arad-4, Bacău-3, Brașov-1, Brăila-2, Buzău-1, Harghita-1, Hunedoara-1, Ilfov-3, Prahova-1, Sibiu-3, Vaslui-2, București-6.

**- Valoarea amenzilor:** **172.700 lei.**

**În cadrul acțiunilor de control s-au evidențiat următoarele aspecte:**

1. **Au fost controlați un numar de 116 producători autohtoni astfel:**
2. **În județul Alba** au fost controlați **4 producători** de materiale în contact cu alimentele, din care: 1 producător materiale în contact cu alimentele din polietilenă (pungi și folii plastic), 1 producător produse din carton (cutii pizza și prăjituri) și 2 producători produse ceramică (căni, boluri, farfurii, platouri).
3. **În județul Arad** au fost controlați **4 producători** de materiale în contact cu alimentele, din care: 1 fabrică de ambalaje din carton, 1 fabrică de obiecte din polietilenă (obiecte din material plastic), 1 unitate producție de articole ambalaj material plastic, 1 fabrică de ambalaje flexibile de tip paking box, săculeț din material flexibil multistrat PE cu robinet.
4. **În județul Argeș** au fost controlați **5 producători** de materiale în contact cu alimentele, din care:

- 1 producător de veselă din ceramică traditională

- 1 producător de materiale intermediare și ambalaje din material plastic (caserole, tăvite din PP)

- 1 producător de ambalaje din carton (tăvite, farfurii, cutii de pizza). In unitate se efectueaza numai debitarea cartonului .

-1 producător de folie si pungi/saci din polietilenă,

- 1 producător de pungi din polipropilenă bi-orientată  (BOPP sau celofan) pentru produse de patiserie si panificatie. In unitate se efectueaza numai debitarea foliei.

1. **În județul Bacău** au fost controlați **5 producători** de materiale în contact cu alimentele, din care:

- 1 unitate produce materiale în contact cu produsele alimentare din lemn,

- 4 unități produc materiale în contact cu produsele alimentare din material plastic și hârtie/carton.

**5.** **În județul Bihor** au fost controlați **3 producători** de materiale în contact cu alimentul, din care:

- 1 producător din articole din polietilenă: folii, pungi pentru ambalat alimente,

- 2 producători ambalaje din carton (cutii de pizza).

**6.** **În județul Bistrița Năsăud** au fost controlați **9 producători** de materiale în contact cu alimentele, din care:

- 1 producători articole din material plastic ( flacoane PET),

- 6 producători de material și ambalaje flexibile din plastic,

- 1 producător de ambalaje din carton duplex și triplex (cutii pentru torturi, prăjituri, bomoane, etc),

-1 producător de ambalaje de plastic multistrat: ( hărtie + PE, hârtie+AL).

**7.** **În județul Botoșani** au fost controlați **4 producători** de materiale în contact cu alimentele, din care:

-2 producători folie polietilenă,

-1 producător ambalaje carton,

-1 producător ambalaje polipropilenă.

**8.** **În județul Brașov** au fost controlați **7 producători** de materiale în contact cu alimentele, din care:

- 3 producători cutii pizza;

-1 producător preforme PET -uri ,

- 1 Formator preforme PET -uri ,

- 2 producători de ambalaje din polietilenă: folii, pungi.

**9.** **În județul Brăila** au fost controlați **4 producători** de materiale în contact cu alimentele, din care:

- 2 producători fabrică ambalaje din carton(cutii pizza de diferite mărimi),

-1 producător folosește ca materie primă polietilena de joasă densitate (LDPE) pentru obtinerea de pungi de ambalaj,

-1 producător utilizează hărtie pentru obținerea de pungi din hârtie utilizate la ambalarea produselor alimentare.

**10.** **În județul Buzău** au fost controlați **3 producători** de materiale în contact cu alimentele, din care:

- 1 producător ambalaje de hârtie-carton,

- 1 producător PET-uri,

- 1 producător de materiale destinate să vină în contact din polietilenă (pungi) și din polistiren (caserole).

11. **În județul Caraș Severin** a fost controlat **1 producător** de materiale în contact cu alimentele din polietilenă ( pungi).

**12.** **În județul Cluj** au fost controlați **2 producători** de materiale în contact cu alimentele, din care:

- 2 producători ambalaje din carton (pahare, cutii pentru patiserie).

**13.** **În județul Covasna** au fost controlați **4 producători** de materiale în contact cu alimentele, din care:

- 2 producători de mase plastice,

- 1 producător ambalaje carton ondulat,

- 1 atelier de producție mase plastice.

14. **În județul Dâmbovița** au fost controlați **7 producători** de materiale în contact cu alimentele, din care:

- 1 producăror de materiale in contact cu alimentul care produce:

- obiecte din polistiren extrudat (caserole, tăvițe, cutii pentru hrană) de diferite culori și mărimi;

- obiecte din polipropilenă aerată, cu și fără pad absorbant din polipropilenă laminată cu inserție fibră acril (caserole, tăvițe, cutii pentru hrană);

- obiecte din fibră de lemn (tăvițe, boluri, castroane)

- 1 producător role folie și obiecte (caserole și tăvițe) din polietilenă și polietilenă tereftalat reciclată 100%;

- 1 producător de articole de tipul: tăvițe de gheață, cutie de fructe/legume, sertare, etajere, destinate aparatelor frigorifice, fiind utilizate materii prime (polipropilenă, polistiren, ABS, polietilenă), aluminiu, sticlă;

- 1 producător carton ondulat multistrat și ambalaje din carton ondulat multistrat pentru industria alimentară și nealimentară;

* 1 producător recipienți din granule de polipropilenă și din preforme PET (polietilenă tereftalat) pentru industria alimentară;
* 1 unitate ce decorează manual articole din sticlă și ceramică care vin în contact cu produsele alimentare,
* 1 producător de pahare din carton laminat cu polietilenă, pentru băuturi calde.

**15**. **În județul Dolj** au fost controlați **3 producători** de materiale în contact cu alimentele, din care:

- 1 producător de ambalaje din polietilenă

- 1 producător ambalaje din carton (cutii pizza, etc)

- 1 secție fabricare carton alimentar.

**16.** **În județul Galați** a fost controlat **1 producător** de materiale în contact cu alimentele – ce confecționează pungi de diverse mărimi prin termosudare.

**17.** **În județul Harghita** au fost controlați **4 producători** de materiale în contact cu alimentele, din care:

* 2 producători articole din ceramică
* 2 unități prelucrare mase plastice.

**18.** **În județul Hunedoara** au fost controlați **6 producători** de materiale în contact cu alimentele, din care:

- 3 producători utilizează ca materii prime granule de polietilenă din care produce: pungi alimentare de diverse mărimi ;

- 1 producător utilizează carton pentru fabricarea cutiilor pentru pizza de diverse dimensiuni și cutii de prăjituri cu capacitatea de 1 Kg, 1,5 Kg. și 2 kg.;

- 2 unități nu mai produc materiale în contact cu alimentul.

**19.** **În județul Iași** au fost controlați **7 producători** de materiale în contact cu alimentele, din care:

- 2 producători/procesatori de ambalaje de polietilenă și polipropilenă: sacoșe, saci, folii și pungi alimentare

- 1 producător/procesator de ambalaje de polietilenă: pungi pentru vidat (vacuum), sacoșe personalizate, folii, mănuși de unică folosință utilizate în domeniul alimentar;

- 1 producător/procesator de ambalaje din polietilentereftalat (PET) din preforme: recipiente pentru lichide, de diferite dimensiuni (sticle, bidoane)

- 2 producători/procesatori de ambalaje din carton: farfurii, tăvițe, cutii, tăvi de copt, disk pizza, triunghiuri pizza, un producător fabricând și pahare din carton plastifiate în interior, de unică folosință.

- 1 producător/procesator de ambalaje poliamidice: membrane poliamidice, inscripționate și gofrate.

**20.** **În județul Ilfov** au fost controlați **3 producători** de materiale în contact cu alimentele, din care:

* 2 producători ambalaje din polietilenă: pungi din LDPE, pungi din PE. caserole din PET,
* 1 producator ambalaje din carton: farfurii și tăvițe.

**21.** **În județul Maramureș** a fost controlat **1 producător** de materiale în contact cu alimentele din ceramică (boluri, farfurie, cană, etc).

**22.** **În județul Mehedinți** a fost controlat **1 producător** de materiale în contact cu alimentele și anume ambalaje din carton fabricate din carton ondulat, obținut din mai multe straturi de hârtie (cutie carton - pizza Fabio 320x320x4mm, cutie carton - pizza Kripton 320x320x40mm, cutie carton -pizza Bucătar 300x300x40mm.

**23.** **În județul Prahova** au fost controlați **3 producători/procesatori** de materiale în contact cu alimentele, din care:

- 2 procesatori de carton,

- 1 procesator de folie plastic.

**24.** **În județul Satu Mare** a fost controlat **1 producător** de materiale în contact cu alimentele din material plastic: folii/ambalaje flexibile.

**25.** **În județul Sibiu** au fost controlați **6 producători/procesatori** de materiale în contact cu alimentele, din care:

- 1 producător de vase emailate (cratiță, lighean conic, crăticioară, tavă friptură, cană lapte, ibric cafea),

- 1 producător de pahare și caserole din material plastic,

- 1 producător de recipiente, capace din polipropilenă,

- 2 procesatori de carton,

-1 procesator din material plastic.

**26.** **În județul Suceava** au fost controlați **3 producători** de materiale în contact cu alimentele, din care:

* 2 producători de ambalaje din hârtie și carton,
* 1 producător de ambalaje din material plastic.

**27.** **În județul Timiș** au fost controlați **2 producători** de materiale în contact cu alimentele, din care:

-1 producător de materiale în contact cu alimentul din polietilenă, (folii și pungi)

- 1 producător de obiecte din carton (tăvițe și platouri).

**28.** **În județul Tulcea** a fost controlat **1 producător** de materiale în contact cu alimentele din material plastic: folie și pungi de polipropilenă.

**29.** **În județul Vaslui** a fost controlat **1 producător** de materiale în contact cu alimentele din carton, care în urma verificărilor la adresa producătorului nu mai desfășura activitate din anul 2021.

**30. În județul Vâlcea** au fost controlați **2 producători** de materiale în contact cu alimentele, din care:

- 1 unitate producătoare de ambalaje plastic tip PET

- 1 unitate producătoare de ambalaje tip carton pizza.

**31.** **În județul Vrancea** a fost controlat **1 producător** de materiale în contact cu alimentele din material plastic (pungi).

**32.** **În municipiul București** au fost controlați **8 producători** de materiale în contact cu alimentele, din care:

- 1 producător de ambalaje din polipropilenă : flacoane pet polipropilenă

- 3 producători de ambalaje carton: tăvițe carton, tăvițe groase, farfurii, cutii carton pentru prăjituri și torturi, cartoane laminate

- 1 producător de ambalaje din polietilenă: role perforate de uz alimentar și congelator

- 1 producător de ambalaje din plastic: tocătoare din plastic diferite mărimi,

- 1 producător de ambalaje din aluminiu: doze de aluminiu pentru băuturi,

- 1 producător de ambalaje din plastic: secție printare folii alimentare din plastic.

1. Au fost verificate un număr **de 2261 obiecte destinate să vină în contact cu produsele alimentare** căni, cești, pahare, farfurii, tacâmuri, boluri, caserole, castroane, folii, etc, din material plastic, ceramică, sticlă, carton, inox, lemn.

Dintre acestea, un număr de **23 produse finite erau necorespunzătoare, în principal din punct de vedere al etichetării și al declarațiilor de conformitate** (Argeș-1, Iași-2, Vaslui-8, București-11).

1. Totodată au fost efectuate la producător un număr de **224 controale ale materiilor prime utilizate**, dintre care **5 au fost necorespunzătoare din punct de vedere al declarațiilor de conformitate,** care nu erau întocmite conform prevederilor art. 16 din Regulamentul CE nr. 1935/2004 şi ale art. 15, cap. IV din Regulamentul UE nr. 10/2011 (Harghita-4, Iași-1).
2. Au fost verificate **1652 declarații de conformitate** care însoțesc obiectele şi materialele destinate să vină în contact cu produsele alimentare, la producători, importatori, distribuitori și utilizatori. Dintre acestea, **1635 erau corespunzătoare** din punct de vedere al prevederilor art. 16 al Regulamentului (CE) nr. 1935/2004 și ale Regulamentului (CE) nr. 10/2011, în sensul că aveau precizate mențiuni care atestă că sunt conforme cu normele aplicabile acestora, etc.

Un număr de **17 declarații de conformitate erau necorespunzătoare** (Argeș-1, Buzău-9, Iași-1, Vaslui-1. București-5).

**Exemple de neconformitate a produselor MCA:**

* Declaratie de conformitate întocmită necorespunzător, în baza unor rapoarte de incercare care nu au putut fi luate în considerare de către inspectorii sanitari, întrucat probele nu au fost constituite din obiecte identice (probele erau constituite din boluri sau capace de diferite culori, implicit cu reteta de fabricatie diferită în ceea ce priveste pigmentul utilizat (Argeș).
* Unele declarații de conformitate nu conțineau elementele obligatorii conform prevederilor Regulamentului UE nr. 10/2011, anexa IV (București, Buzău, Iași).
* Pentru unele produse finite nu s-au pus la dispozitle declarația de conformitate (Vaslui).

1. Au fost verificate un număr de **856 rapoarte de încercări/buletine de analiză** privind migrarea de componenti şi criteriile de puritate, dintre care **2 erau necorespunzătoare** din punct de vedere al testărilor privind migrarea globală (Argeș -1, Hunedoara -1).
2. Au fost efectuate **256 controale la producători/utilizatori privind verificarea implementării HACCP**.

**În 249 unități era implementat sistemul bazat pe principiile HACCP**, în cadrul căruia erau analizate riscurile și erau identificate punctele de atenție (exemplu: recepția materiilor prime, depozitarea produsului finit), pentru care s-au stabilit: modalitatea de control/monitorizare, limita critică, acțiunea corectivă în caz de neconformitate și responsabilul de proces, precum și modalitatea de înregistrare a tuturor acțiunilor

Dintre cele **256 controale la producători/utilizatori privind verificarea implementării HACCP**, un număr de **7 unități de MCA nu aveau implementat HACCP** (Arad-1, Dâmbovița-1, Iași-2, Vaslui-3), astfel:

* **În județul Arad, 1 utilizator de MCA** pentru ambalare piese tranșate, semipreparate și produse finite, din verificarea implementării HACCP, s-a constatat că procedura pentru monitorizarea ambalării produselor alimentare necesită revizuire. A fost acordat termen și verificată remedierea prin recontrol la unitate.
* **În județul Dâmbovița**, **1 unitate** care are ca obiect de activitate **decorare manuală articole din sticlă și ceramică care vin în contact cu produsele alimentare** nu avea implementat sistemul de management al calității la nivelul unității.
* **În județul Iași, un număr de 2 utilizatori** de materiale în contact cu alimentele, deși aveau implementat sistemul HACCP, nu aveau înregistrările completate la zi.
* **În județul Vaslui**, **3 utilizatori** de materiale în contact cu alimentele nu aveau implementate un sistem de siguranta al alimentelor, bazat pe principiile H.A.C.C.P.

1. **Alte deficiențe constatate cu o frecvență mai mare**:

* Neefectuarea controlului medical periodic, conform Hotărârii Guvernului nr. 355 din 2007 al personalului implicat în producția/importul/distribuția/utilizarea obiectelor şi materialelor destinate contactului cu alimentele
* Neefectuarea cursurilor de instruire a personalului implicat în producția/importul/distribuția/utilizarea obiectelor şi materialelor destinate contactului cu alimentele privind însușirea Noțiunilor fundamentale de igienă.

1. **Au fost prelevate un număr de 262 probe,** astfel:

* **nr. probe prelevate pentru migrare globală de componenți: 82, din care: corespunzatoare - 3**
* **nr. probe prelevate pentru analizarea parametrului formaldehida din masa plastica-melamina: 25, din care corespunzatoare - 1**
* **nr. probe pentru determinare metale din vase de ceramică: 41, din care corespunzatoare - 2**
* **nr. probe pentru determinare metale din vase tefolnate 37, din care corespunzatoare - 3**
* **nr. probe prelevate din hârtie/carton pentru formaldehida și metale: 77, din care corespunzatoare – 3.**

**Menționăm că celelalte probe sunt în lucru și în funcţie de rezultatele determinărilor, inspectorii sanitari vor dispune măsurile legale care se impun.**

Precizăm faptul că, în cadrul acţiunilor de control, în cazul identificării de neconformităţi, inspectorii sanitari din cadrul direcțiilor de sănătate publică teritoriale au informat **Inspecția Sanitară de Stat din cadrul Ministerului Sănătății, care a transmis adrese** direcţiilor de sănătate publică în a căror arie teritorială își avea sediul/punctul de lucru, producătorul/distribuitorul/furnizorul, în vederea dispunerii măsurilor legale care se impun.

De asemenea, pentru asigurarea protecţiei sănătăţii, inspectorii sanitari vor continua acţiunile de control pentru verificarea respectarea legislaţiei în vigoare privind materialele şi obiectele destinate să vină în contact cu produsele alimentare şi vor efectua recontroale la unităţile la care au fost depistate deficienţe şi neconformităţi de la prevederile legislaţiei în vigoare.

Cu stimă,

**DIRECTOR**

Întocmit/redactat: